
AWEMainta 


Diahuebs, 4 April 2019 


CITGO Aruba no por haya fondo, pasobra tin mucho Chavista na cabez di e refineria 

I0WUA ta sinti nan mes engaña pa Gobierno 



CIT30 

ARUBA 


“Nos a wordo engaña”, asina miem- 
bronan di IOWUA a duna di conoce, 
despues di a tuma nota di declara- 
cionnan haci pa Prome Minister Ev- 
elyn Wever-Croes. 

Y por poco Aruba a keda sin haya 
combustible, pero a logra paga, y asi- 
na un tanquero carga por a drenta y 
desembarca su productonan y asina e 
tankinan ta yega atrobe, p’e proximo 
3 lunanan. 

E situacion di refineria CITGO a 
empeora mas ainda diamars. Asina 
Prome Minister, Evelyn Wever a bisa 
e programa di NoticiaCla LIVE riba 
Facebook. 

“Ora cu mi a bisabo cu e ta de malo en 
peor, aworaki nan, de peor en peor” 
sra.Wever-Croes a bisa. 

Ora cu a kere cu Prome Minister Ev- 
elyn Wever-Croes lo a biaha pa Mer- 
ca, pa atende un reunion importante, 
el a prefera di keda Aruba y laga e 
representantenan di Aruba na Merca 
atende e reunion aki, unda mester a 
tende cu final di e refineria di Aruba 
ta hopi serca. 

Awor ta resulta cu PDVSA Holding 
lo a bisa cu nan no ta dispuesto pa 
coopera pa manda e placa pa Aruba 
pa por sigui cu e fase 2. A haci un ul- 
timo intento dialuna, unda cu a reuni 


cu representantenan na Merca, Gobi- 
erno di Aruba, Refineria di Aruba, sin 
autoridad Mericano, y PDVSA Hold- 
ing, y eynan a bin dilanti hopi cla cu 
PDVSA no ta dispuesto pa coopera. 

“E tin nos hopi mas cerca di e punto 
cu e partner aki nos no kier mas” Ev- 
elyn Wever-Croes a duna di conoce. 
“Definitivamente cu no. E problema 
ta cu ainda cu no por sali for di e con- 
tracto, pasobra CITGO ta argumenta 
cu ta ‘forza mayor’. E ultimo sancion 
Mericano, ta duna e forza mayou mas 
forza. 

Boy Anthony, Presidente di IOWUA 
no a sconde su disgusto y manera el a 
duna di conoce, cu miembronan di e 
sindicato ta sinti nan engaña. Pasobra 
ainda dia 16 di maart ultimo, Evelyn 
Wever Croes a declara cu Merca lo 
lanta e sancion y cu lo por cuminsa 
tuma hende bek na trabao pa sigui cu 
fase 2. 

“Puro show”, otro e no por bisa. For 
di 400 trahador cu CITGO tabatin na 
trabao, awe nan tin unicamente 83, di 
cual un 29 ainda por bay cas. 

Boy Anthony a duna di conoce cu por 
poco Aruba a keda sin combustible, ta 
dor di por a paga, e cargamento abor- 
do di un tanquero a drenta y asina 
a yega e tankinan bek, pa un otro 3 
luna. 

PAKICO GAñA 

Dia cu IOWUA a cuestiona Evelyn 
Wever-Croes, el a sali masha rabia riba 
e Presidente, pero awe e ta hayando 
razon. Pasobra nan a ser engaña. Dor 
di tur e crisis aki, ningun dia Prome 
Minister Evelyn Wever-Croes a pre- 
senta pariba y menos ainda Glenbert 
Croes, kende a haci comosifuera cu el 
a logra reapertura di e refineria. Awe 
tur hende por conclui, cu Glenbert 
Croes ta otro showman. 


Awor de pronto Evelyn Wever Croes a 
laga sa cu e tin cu bay den un consulta 
nacional pa dicidi kico lo sosode cu e 
refineria. 

Mayoria hende tin e deseo di por a 
habri e refineria bek, pero awor ta par- 
ce cu no por. 

DIFERENCIA DI OPINION 

Prome Miniter Evelyn Wever Croes a 
mustra tambe cu tin un coalicion y t’e 
otro dos partidonan, esta POR y RED 
tabata cla caba cu e refineria, pero ta 
MEP t’esun cu ta kere den e refineria. 
“Nos ta kere cu e por trece bienestar 
y empleo na un nivel cu nos hoben- 
nan por haya trabou tecnico”, Evelyn 
Wever Croes a bisa. 

Den mesun rosea Wever Croes a bisa 
cu e situacion ta di peor en peor, e 
kier men specificamente cu CITGO 
ta claim cu nan no tin fondo at all, ni 
pa sigui cu e operacion. Loke e kier 
men ta CITGO Aruba no por haci 
nada, pasobra nan no por cumpli cu 
e condicionnan cu Merca a pone pa 
lanta e sancion cu tin. 

Berdad cu Merca a duna nan e licensia 
general pa saca fondo, pero no por usa 
e 15 miyon dolar cu tin disponible, 
pasobra CITGO no por cumpli cu e 
condicionnan di Merca. 

Merca a laga sa cu tin mucho hende 
den top di CITGO na Aruba, cu ta 
Chavista y ta sigui politica di Nicolas 
Maduro. 

E situacion actual ta uno serio, pero 
hopi serio cu tur posibilidad cu mas 
trahador lo tin cu bay cas. Refineria di 
Aruba, no ta mira ningun otro alter- 
nativa tampoco a corto plazo. 

E situacion aki ta hiba nos bek algun 
aña atras, ora cu Camara di Comercio 
a organisa un seminario, unda a dis- 
cuti cu Aruba mester por biba sin un 
refineria. 

Pero construccion di un hotel na Sero 
Colorado, tampoco ta ser mira como 
un solucion. 

Credibilidad di Ministerio Publico ^ 1 
prome cu derecho sagrado di libertad? 

Pa: Victor (Toko) Winklaar 



UN observaciony declaracion cu ta wordo uza na hopi oca- 
sion den e mundo politicoy di gobernacion, ta c’un miem- 
bro di Parlamento ta un “representante di pueblo,” un 
observacion cu tin ora un of otro miembro di Parlamento, 
mes no ta compronde e nificacion aki. 

Esaki mas tanto ta sosode ora cu un miembro di Parlamento, 
ta insisti pa pone su interes politicoy e interes di partido na 
prome lugar lagando su rol di representante di pueblo un 
banda. 

Asina aki por splica e declaraciony posicion tuma pa lider di 
fraccion di MER sr. Rocco Tjon, kende a declara na prensa, 
cu e lo ba \y dirigi un carta na Minister di Husticiay na Gobi- 
erno, pa emiti un declaracion na SIR cu t’e Sociedad Intera- 
merica de Prensa, como aclaracion. 

Un aclaracion dirigi riba declaracion haci pa un miembro 
di prensa di Aruba, sr. Marko Espinoza, kende durante di 
e congreso di SIP na Colombia siman pasa, a denuncia e 
persecucion politico di tanto Gobierno como di Ministerio 
Publico. 

Rocco Tjon den su declaracion a mustra cu su iniciativa ta 
relaciona cu no por permiti un hende papia malo of crea un 
mal impresion di un instituto asina respeta manera Ministerio 
Publicoy cu prome cu den exterior hende haya un concepto 
robesy negativo di Ministerio Publico di Aruba, Gobierno 
tin cu aclaria e situacion aki. 

E declaracion di Rocco Tjon pa colmo ta confirma tur loke a 
ser discuti den e congreso di SIR esta cu derecho sagrado di 
un ciudadano den un sistema democratico, a wordo viola den 
un forma hamas visto.ya cu e persona aki na dos ocasion, a 
wordo deteni pa Ministerio Publico a base di acusacionnan 
sin basey caminda por bisa cu tur libertad, cu e instituto aki 
a ‘horta’ casi 20 dia di e persona envolvi. 

Kisas ta pa motibo cu Rocco Tjon como miembro di partido 
MEPy miembro di e fraccion cu ta sostene e Gobierno di 
coalicion e no por haci otro, pero hecho ta keda cu tin per- 
secucion politicon dor di e Gobierno cu su persona ta sos- 
tene. Na momento cu sr. Tjon mes ta papia di gobernacion 
a base di integridad, ta na su lugar cu integridad no por ta 
algo cu ta conta pa unoy no pa otro.ya cu si kier salvaguar- 
dia integridad di Ministerio Publico, esaki primordialmente 
ta responsabilidad di e propio instituto aki pa percura cu e 
mes no ta cay den ningun accion sospechosoy dudoso. 


Na momento c’un Gobierno entrega keho contra un persona 
pa ladronicia di aparatonan electrónico, di Gobierno, ta ina- 
ceptabel cu ta bay over mesora na detencion di e persona aki 
sin cu tin indicacion concretoy legal cu enberdad e persona 
aki a haci su mes culpabel n’e kehonan entrega contra di su 
persona. 

Pa colmo den menos di un aña e mesun Ministerio Publico 
ta bolbe presta su mes pa bolbe detene mesun persona aki, 
relaciona cu uzo di radionan di Polis, pone den prison pa 
ocho dia sin cu tabatin prueba concretoy legal cu e lo por ta 
culpabel di tin un radio di Polis den su poder. 

Sin duda sr. Rocco Tjon tin cu realisa e interes politico den 
ambos, caminda e persona aki ta liga na un medio cu no ta 
riba mesun liña cu su Gobierno of un of mas Minister di e 
gabinete actual y cu ta habri caminda pa confirma hasta cu 
tur e cosnan aki, ta persecucion politico di parti di Gobierno. 
Den e caso di uso di radio di Polis tambe a baly over na 
detencion di Speed Andrade, otro miembro di prensa, aki 
tambe a base di rumornan circulando, pero caminda a hunga 
un rol cu sr. Andrade semper a cuestiona e maneho di e Go- 
bierno actual, sigur algun di e Ministernan. 

Den e tipo di casonan asina ta spera di un representante di 
pueblo, un legislador di nos pais, p’e sali na vanguardia di 
e ciudadano perhudica, pero den caso di Rocco Tjon, e ta 
sali pa defende un instituto cu a faya den su actonany cu a 
wordo maluza dor di Gobierno. 

Persecucion politico ta existi sr. Rocco Tjon y varios medio 
di comunicacion cu no ta riba mesun liña cu maneho di Go- 
bierno, cu ta cuestiona decisionnan cu ta wordo tuma, ta 
wordo boj/cotea formalmente. 

AWEMainta ta un di e medionan aki, cu no ta ricibi ningun 
tipo di aviso di Gobierno y nos a atende e asunto aki cu e 
‘representante di pueblo’ Rocco Tjon riba e particularidad 
aki, pero nunca mas a ricibi un reaccion di su persona. 

En realidad nos por conclui cu sr. Tjon no por haci mucho 
tampoco como representante di pueblo den Parlamento, j/a 
cu e realidad tristo di tur e cosnan aki, ta cu nos pais con un 
set di Parlamentario cu no ta representante di pueblo, pero 
simplemente representante di Gobierno cu nan mester sirbi 
su interes na tur momento contra pueblo. 

Abogado di famia di Mitch Henriquez 

No ta un pero cantidad di fout a wordo cometi door di Polisnan 


DLAJRANSON tabata e di acu Hof a sigui cu tratamento 
di e caso penal di e dos funcionarionan policial cu a wor- 
do persigui legalmente pa morto di Mitch Henriquez. 
Un hecho cu a tuma luga den un Parke na Hulanda unda 
e Arubiano a bay atende un festival. Un jolce di e Hen- 
riquez a sali for di man, y Polisnan a dicidi di areste pero 
a topa cu resistencia. Den e resistencia alci, e Polisnan 
a dicidi di uza “forsa bruto”, segun famia, cu ta lolce a 
causa su morto. 

E Polisnan cu a haya castigo condicional a apela e caso. 
Dialuna a repasa e PV y a haci pregunta. Diaranson 
mainta famia por a hiba palabra y despues e polisnan, 
identifica via un number, por a reacciona. 

Despues di scucha e famia, nan a bisa “nos pensamento 
ta bay riba e famianan,” Polis DH01 a bisa. Y a bisa cu 
e ta sinti nan tristesa. DH02 a bisa; “Ami tambe ta sinti 
un tristesa intenso.” 

Abogado Mireille Lousberg, colega di bufete di Richard 
Korver, a papia di e gastonan. A papia di gastonan cu a 
wordo haci pa investigacion pa haya prueba, pero tambe 
di un vakantie cu mester a wordo cancela, “shoclc- & 
immateriéle schade”. Pa shock e famia a demanda un 
suma di 20.000 euro pa persona; Corte a bisa cu e daño 
y perhuicio e tempo ey tabata un peso demasiado pisa 
pa un proceso penal. Esaki tabatin di haber cu e hecho 
cu Mitch tabata co-responsabel pa loke el a bisa. “Esta 
cu motibo el a wordo aresta.” 

Un abogado a motiva e daño di shock (emocional) di e 
yiu di Henriquez como lo siguiente; “E ta dal cera ora cu 
ta trata di su tata. Ora cu e mira polisnan riba caya, e ta 
sinti su mes insigur. E hecho cu e ta mentalmente limita, 
ta haci e situacion mas fastioso.” Tambe el a bisa “e ta 
corta su mes cu obhetonan di metal y suta su molcete 
den muraya. E ta hunja su mes tur caminda, y ta ranca 
su cabey ora cu papia di e tata.” 

Hopi eror cometi 

Abogado Korver a papia den nomber di e mama y e ru- 
man muhenan di Mitch Henriquez riba e prueba y e cas- 
tigo cu nan ta kere e Polisnan mester ricibi. Segun Ko- 
rver, Polis, Rijksrecherche y Ministerio Publico a pone 
man riba cabes di otro, a sconde informacion of consci- 
entemente a comparti esaki robes. Tur esaki a conduci 
cu famia di Mitch Henriquez no tin confiansa of masha 
poco confiansa den e sistema hudicial. 



Asina, segun e Abogadi, tin diferente ley policial cu a 
wordo viola. Pa cuminsa “duna ayudo na esnan cu mes- 
ter di esaki”. 

“Despues cos a bay malo cu integridad door di manda 
“un informe falso”, nisando cu ta den e bus el a bira 
malo,” Korver a bisa. 

“Despues un biaha mas ora cu a duna Cardiologo in- 
formacion robes den ICU riba e momento cu el a bira 
malo.” 

“E ponencia cu e Polisnan no a nota cu nan no tabata sa 
cu Mitch tabata asina malo, “ta completamente increibel 
y atrobe un violacon di integridad,” segun Korver. 

E colega di Korver, Lousberg, a bisa di ta kere cu e Polis- 
nan mester wordo condena pa “doodslag”. “Nan no ta 
pasa e test di proporcionalidad. Pa esaki e violencia ta- 
bata hopi y nan no a traha hunto.” Segun Lousberg, pa 
e motibo ey e Polisnan, tanto hunto of individualmente, 
por wordo teni responsabel pa loke a pasa cu Mitch. 
Abogado Korver kier un “beroepsverbod” pa e Polisnan. 
“E unico forma pa kita e promesa di e fayecido hefe poli- 
cial Gerard Bouman.” Bouman a priminti nan, kico cu 
pasa, cu nan lo lceda cu nan trabou. Abogado di e famia 
a cera e dia cu e palabranan cu e Polisnan mester haya 
minimo un castigo di prison di mey aña incondicionaol. 
Hurista Geralrd Roethof a bisa den nomber di e fami- 
anan cu e ta contento cu e aresto a tuma luga den e 
tempo aki, ya cu tur cos a wordo filma. Roethof a bisa 
cu e Polisnan cada biaha ta trata di bagatalisa nan com- 
portacion. “Un detencion cu tur dia sa tuma luga. Boso 
tin tur dia un caso Henriquez?” 

E Polisnan den prome instancia a wordo condena pa 
maltrato cu morto como consecuencia. 

Dialuna e caso ta sigui. 

Choller 
molestiando 
na DVG 

DIAMARS ultimo den oranan tem- 
pran di mainta Polis su presencia ta 
wordo pidi pa un choller cu ta causa 
molester. 

E patruya a bay na Directie Volks- 
gezondheid unda e choller tabata 
haciendo fastioso. Nan ta topa cu e 
señora di inicial IC, kende ta traha 
na e instituto ey, y ta conta nan cu 
“Buddin” ta haci fastioso cu e tra- 
hadonan y e publico c uta yega ey 
pa servicio, of esnan cu ta pasa ey- 
dilanti. 

Buddin tabata na e sitio y e Polisnan 
a papia cun’e. A pidi’e recoge tur su 
cosnan y bay for di e sitio. Pa straño 
cu e por zona, el a mustra compren- 
sion y a bay for di e sitio. 


FOR di ayera, nos a haya informacion cu Aruba Airlines a cum- 
insa retira varios di su empleadonan. Esaki pa motibo cu sierre di 
frontera dor di Gobierno Venezolano, Aruba Airlines no por recoge 
pasahero mas na Venezuela. 

Maske cu e compania ta hiba nomber di ‘Aruba” Airlines, tur hende 
sa cu e ta un compania Venezolano y a bin ta sirbi Venezolano. 

Pero for di momento cu Nicolas Maduro a sera espacio aereo, Aruba 
Airlines no por bula pa ningun ciudad Venezolano, manera Mara- 
caibo, Barquisimeto y Valencia y como tal Aruba Airlines a no tin 
suficiente pasahero. Consecuentemente Aruba Ailines a stop di bula 
Miami, pa cual tin masha demanda di e Venezolonan. 

Mirando cu Aruba Airlines tin como 4 siman sin por bula pa Miami, 
gerencia a dicidi pa pone un paro n’e buelonan pa Miami, pa no sigui 
perde placa. Aruba Airlines ta bulando unicamente Havana, Cuba y 
Guayana. 

E otro buelonan cu e avion mas chiquito, bulando pa Corsou y Bo- 
naire si ta bay bon, pero no ta genera e fondonan necesario pa man- 
tene e compania den operacion. Hasta e buelo pa Las Piedras, Ven- 
ezuela a keda cancela. 

Manera un experto den aviacion a declara, Aruba Airlines mester a 
busca otro destinacionnan, pero no a haci’e p.e. Colombia, Brazil. 
Panama, nan tabata bula un tempo, pero a stop di esaki meramente 
e competencia cu Copa Airlines a bin ta duna Aruba Airlines. 
Cuanto trahador lo wordo manda cas, no ta conoci pa nos, pasobra 
maske tur intento haci pa haya Franlc Arendsz, CEO di Aruba Air- 
lines pa su comentario, nunca e ta reacciona. 

Parlamento a bay 
di acuerdo pa 
amplia cantidad di 
notario di 4 pa 7 


UN ley cu ta data di 1868 y despues a conoce cambio na 
1978. E ley cu a trata ayera diaranzon a drenta Parlamento 
na aña 2005 y despues na 2013 a bin nota di cambio. 

Na 2018 a presenta otro nota di cambio y diarazon el a ser 
trata. E intencion ta, di amplia e cantidad di notario aki na 
Aruba di 4 pa 7. 

Segun Minister di Husticia, mr. Andin Bikker, hopi biaha 
ora un ser keri fayece, hopi biaha e famia mester warda un 
periodo hopi largo pa nan haya sa si tin un testament registra 
na hermana isla Corsou si of no pa despues bin particion di 
bienes. 

Segun e mandatario pa esey a dicidi pa bin cu un base huridi- 
co y a pone esaki den nota di cambio. 

Tambe lo kier amplia e cantidad di notarionan cu actual- 
mente ta na 4 p’e bira 7 maximo. 

E intencion ta pa bin cu dos notario adicional den consulta 
cu Corte Comun. 

E beneficio pa pueblo lo bay ta, cu e procedura por bay mas 


liher, e proceso por cana liher si tin reparticion di gerencia, 
traspaso di propiedad, real estate y asina economia ta drey. 
Durante e tratamento tabatin preocupacion di Parlamenta- 
rionan cu p.e. traspaso di real estate un proceso cu ta tarda. 
Minister Bildcer a splica cu actualmente ta bezig cu E-Gov- 
ernance unda Gobierno di Aruba a yega na un acuerdo cu 
Gobierno di Estonia cu t’e lider den esaki. 

Gobierno di Estonia tambe tin e dimension di E-notary, y 
nan tambe conoce e tradicion di notario basa riba Aruba su 
codigo civil. 

Un codigo civil cu ta bay belc na Code Napoleon cu ta codigo 
civil Frances y riba su beurt ta bay bek te na e codigo Ro- 
mano. 

Minister Andin Bildcer a bisa di ta hopi contento y honra di 
por trata e ley aki p’asina Aruba bay pa cambionan grandi. 

Na final di e tratamento di e ley a pasa unanimamente. Di e 
dos mocionnan cu tabatin, e prome mocion a pasa unanima- 
mente y e di dos mocion a pasa cu 14 na fabor y 2 contra. 



Fayo den WEB a laga varios bario 
sin coriente y hasta parti hotel 

AYERA diaranzon pasa di 3:45 atardim area di Hotel, Palm Beach, 
Santa Cruz, Tamarijn, Savaneta, Pos Chikito a keda sin coriente. Rato 
prome algun area di Dakota y Playa a sinti con e coriente a baha y 
despues e barionan menciona y area di hotel a keda sin coriente. 

WEB di biaha su tecniconan a cuminsa busca e problema pa sa kico 
t’e causa. Pa Elmar, ta Elmar 1, 2 y 3 a cay afo. WEB ta solucionando 
esaki lo mas pronto pa suministra coriente bek pa Elmar y asina Elmar 
suministra p’e comunidad. 

Manera custumber caba, WEB Aruba N.Y y N.Y Elmar no ta emiti 
informacion di kico por a pasa. 

Di acuerdo cu Ministerio Publico 

Mei-mei di e aña aki, Corte lo trata 
caso penal contra periodistanan 


Ministerio Publico di Aruba a tuma nota di relatonan den prensa relaciona 
cu actuacion di un trahador Arubiano di un news site durante un reunion 
di Inter American Press Association (IAPA) na Cartagena, Colombia. 
Normalmente Ministerio Publico no ta reacciona riba noticianan den 
prensa tocante casonan penal cu ta andando. 

Sinembargo, mirando cu den e asunto aki un sospechoso den un caso 
penal a haci acusacionnan fuerte riba un podium internacional contra 
instancianan gubernamental di Arubay cu no a check tur dos banda di e 
noticia (hoor en wederhoor), Ministerio Publico ta haya cu ta importante 
pa enfatiza cu -na huicio di Ministerio Publico- e ponencianan publico di 
e sospechoso no ta cuadra cu e resultadonan di e investigacion penal te 
awor,y bao di e resultadonan aki ta caly tambe e declaracionnan haci p’e 
propio sospechoso den e investigacion. 

E investigacion no tin di haber na ningun manera cu e trabao periodistico 
di e sospechoso. 

Ministerio Publico ta referi na su relatonan di prensa di 30 di october 
2018 (‘Drie journalisten aangehouden in onderzoek’), di 6 di novem- 
ber 2018 (‘Invrijheidstelling derde verdachte portofoon-zaak’) y di 8 di 
november 2018 (‘Invrijheidstelling vierde en vijfde verdachte portofoon- 
zaak’). 

Ademas Procurador-General di Aruba a reacciona na november 2018 
por escrito riba preguntanan di Inter American Press Association relaci- 
ona cu e detencion di e tres periodistanan. 

Finalmente Ministerio Publico ta informa cu e intencion ta pa hiba e caso- 
nan penal contra e sospechoso encuestion Corte na mitar di e aña aki. 


Chauffeur cu no kier bay 
drumi a wordo deteni 

DIAMARS anochi Polisnan ta mira un auto cogiendo direccion nort, 
riba e caminda sin nomber cu ta conduci pa Montserat. Mirando cu 
un di e luznan patras di e auto no ta funciona, a dicidi di par’e pa 
mustr’e riba esaki. 

E chauffeur di e auto tabata e homber di inicial B. Ora cu nan a cum- 
insa papia cun’e, a constata cu e tabata basta bou influencia di alco- 
hol. E ta papia cu lenga pisa y no por a par abon riba su pianan. 
Mirando cu e ta biba eynan mes, a orden’e pa drenta paden y bay 
drumi. 

Pero B., a keda pafo y a cuminsa haci fastioso. E no tabata mustra 
comprension ni kier a bay drumi. Na momento cu Polisnan kier a bay 
for di e sitio, el a grita nan y cu palabranan menos bunita. Pa e motibo 
aki e Polisnan a bolbe unda e tabata para y pa 21.20 a detene y den 
transportwagen a wordo hiba Warda di Polis na Shaba. A presente di- 
lanti Fiscal Auxiliar kende a dun’e un cuarto gratis pa pasa su wayaba. 




LUPITA NYONG O WINSTON DUKE 


M0N-FRI 6:00 
SAT-SUN 1:15 | 6:00 


THE MAGIC OF THE MOVIES 
ON YOUR MOBILE DEVICE 


OPENING APRIL 11: BREAKTHROUGH, LITTLE, 
VENEZUELA ES UN DESORDEN, HELLBOY 


MON-FRI 4:35 | 7:05 | 9:35 
SAT-SUN 2:05 | 4:35 | 7:05 | 9:35 11 


BRIANNA DENSKI | JENNIFER GARNER 


cxc 


WITH SPANISH SUBTITLES 

MON-THU 5:00 | 7:50 
FRI 5:00 | 7:50 | 10:40 
SAT 2:10 | 5:00 | 7:50 | 10:40 
SAT 2:10 | 5:00 | 72>0 

MON-THU 3:40 | 6:30 | 9:20 
SAT-SUN 12:50 | 3:40 | 6:30 | 9:20 


ZACH GALIFIANAKIS | ZOE SALDANA 

Misstliii 

'h 

WITH ENGLISH SUBTITLES 

MON-THU 4:15 
SAT-SUN 2:00 | 4:15 


COLIN FARRELL | MICHAEL KEATON 


WITH SPANISH SUBTITLES 

MON-FRI 4:10 | 6:35 I 9:00 
SAT-SUN 1:50 | 4:10 | 6:35 | 9:00 


JORGE PABÓN | FAUSTO MATA 

uos _ 

pOMnutqiiEvos 

SPANISH WITH ENGLISH SUBTITLES 

MON-THU & SUN 3:45 | 8:30 
FRI-SAT 3:45 | 8:30 | 10:45 


TYLER PERRY | CASSI DAVIS 


fCaribbean 

Cinemas 


Años. Years. Années 


JASON CLARKE | AMY SEIMETZ 


PET SEMATARY 


SENSORY FRIENDLY PRESENTATION 

SATURDAY, APRIL 6 AT 1:00PM 


BRIE LARSON | SAMUEL L. JACKSON 


rTTisnans 


CAPTAHINI 

MARVBL 


WITH SPANISH SUBTITLES 

MON-SUN 6:30 | 9:15 (mU 


A MADEA 
FAMILY FUNERAL 


MON-FRI 3:45 | 5:40 | 7:35 
SAT-SUN 1:50 | 3:45 | 5:40 | 7:35 [m] 


MON-SUN 9:30 [pg 


Palm Beach Plaza Mall 

586.0074 


caribbeancinemas.com 
K3 Caribbean Cinemas Aruba 


ZACHARY LEVI | MICHELLE BORTH 

DIARANZON mainta den careda di 9’or, accidentenan ta 
continua den e bocht di Franse Pas. E biaha aki tabata trata 
di dos auto, un Suzuki Liana y un Chevrolet Spark ambos tabatin 
dama tras di stuur. 

Awa cu a yobe mainta probablemente ta causa di e accidente aki y 
velocidad poco halto mas cu claro. Segun nos a compronde, e Spark 
tabata bayendo zuid y debi cu e caminda ta slip y velocidad den e 
bocht el a kita bay dal contra e Suzuki Liana biniendo nort. 
Despues el a sigui y ta cay banda pariba di caminda den e saliña. No 
tabatin hende herida, pero daño material si ta basta. 

Diamars den dia tabatin accidente eynan, diamars anochi y diaran- 
son mainta tambe. 


ARJJBA 


Accidente frontal entre dos Hyundai Accent, 
dos persona a resulta herida 


TIMESHARE 
FOR SALE BY OWNER 





UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



,*!> ImSan 


IBULANCEfiS 


DIARANZON mainta pa mas o menos 8:30 Polis ta bay Morgenster pa 
un accidente di auto cu hende herida. 

Na yegada ta topa cu dos auto Hyundai Accent, den ambos auto tabatin 
hende herida. 

Segun nos a compronde e Hyundai Accent color shinishi a slip debi na ca- 
minda muha y dal trafico contrario. 

Dos ambulance a presenta pa atende cu esnan cu tabatin dolor y despues a 
sali cu nan direccion Hospital. Ambos vehiculo a sufri basta daño material. 

Sargassum a invadi costa nort di Aruba 





DEN curso di ayera por a constata un Influx 
di Sargassum na costa nortdi Aruba. Departa- 
mento di Calamidad a wordo poni na altura di 
esald y mesora a mobilisa pa e sitio pa haci nan 
inspección necesario. 

Riba lama ta mira diferente mancha cu ta con- 
fundi hende cu por ta oil spill. Pero e realidad 
ta costa nort ta hayando efectonan di sargas- 
sum. Actualmente ta laga naturalesa mes haci 
su proceso. 

Instancianan concerni lo keda monitor e situ- 
acion pa asina vigila e desaroyo. Y publico lo 
wordo informa na su debido tempo si tin cual- 
kier desaroyo pa cu esaki. 

Sargassum ta abundante den lama grandi. Un 
inspeccion di cerca ta mustra facil pa mira e 
yerba y su takinan, cu ta rond y structura di 
berry. E “berry”nan en realdad ta structuran- 
an yena cu gas, yama “pneumatocysts”, cu ta 
yena den su mayoria cu oxigeno. Pnematocyst 
ta duna forma na e structura di e yerba y ta 
permitie pa flota y keda riba superficie. 

Nan por plama pa miyanan largo riba lama 
grandi. E yerbanan flotante ta provee cuminda, 
refugio y area di “breeding” pa un cantidad di 
pisca, turtuga, parhanan marino, crab, shrimp 
y hopi mas. Algun animal,manera Sargassum 
fish, ta hiba henter nan bida unicamente den 
e habitatnan aki. Sargassum ta sirbi como un 
area di cuido pa un variedad di piscanan com- 
ercial manera mahi mahi, jacks y amberjacks. 



STATEN VAN ARUBA 

OPENBARE VERGADERING OP 5 APRIL 2019 OM 
9:00 UUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 

Agenda: 

1. Verzoek Fractie MEP om een Openbare Vergadering met de Minister 

van Sociale Zaken en Arbeid, dhr. G.F. Croes inzake de stand van 
zaken betreffende de uitvoering van het Sociaal Crisisplan. 

De Griffier, 

mr.drs. Herman Ch. J. Hek 

AYERA mainta pa mas o menos 8:30 a.m 
Polis a bay un accidente di auto na Sero 
Pita. 

Na yegada nan ta topa cu Toyota Yaris 
blanco y un Jeep Wrangler color preto. E 
accidente a pasa riba e caminda patras na 
Sero Pita. 

Caminda muha ta causa di e accidente, ora 
cu e Yaris bayendo direccion pabou a hala 
y bay dal contra e parti e dilanti di e Wran- 
gler. 

Ocupante di e Yaris tabata lceha di dolor na 
pecho. Durante e impacto e lo a dal su pecho 
den e stuur wiel. Ambulance a presenta y 
Paramediconan a atende cu e herido. 



STATEN VAN ARUBA 


OPENBARE VERGADERING OP 4 APRIL 2019 OM 
9:00 UUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 


Agenda: 

1. Ontwerp-landsverordening houdende bepalingen met betrekking tot 

de bestrijdiging van infectieziekten en tot de toepassing van 
maatregelen ter voorkoming van de verspreiding van infectieziekten 
(Landsverordening infectieziekten) 


De Grifñer, 
mr.drs. Herman Ch. J. Hek 


































Diahuebs, 4 April 2019 


AWEMainta 


11 


Nainomie Calmera, mayor di hoben studiante di 14 aña 

"Si nos implementa e material aki for di scol 
basico nos yiunan lo ta hopi mas firme" 



Esaki ta un di e expresionnan cu nos por a 
scucha mayoman hisa despues di a atende 
lectura recientemente ofreci na mayornan cu ta 
desea di compronde nanyiunan mihor. 

Un lectura cu a ivordo ofreci gratis pa sra. 
Sharleen Tromp, Docentey Desaroyado di 
Identidady Talento cu a tuma lugar na 
Biblioteca Nacional na Oranjestad. 

Sra. Calmera, kende ta un mama di un hoben studiante 
di 14 aña ta haya cu pa gran parti hobennan ta yega te 
na final di nan estudio na Aruba y ainda no ta sigur ki 
escogencia pa tuma referente e direccion di nan estudio. 

“Na Aruba, hopi biaha nan ta warda te na final di nos 
hobennan nan estudio, unda nan mester bay tuma un 
decision pa bay continua nan studio den exterior, pa 
core haci algun presentacion. E no mester ta te na ulti- 
mo, p’e ora nan cuestiona kico nan mester bay haci, pero 
si nos cuminsa implementa e material cu sra. Sharleen 
a duna for di onderbouw - scol basico - Aruba lo bay tin 
studiantenan hopi mas firme para den nan zapato y nan 
lo sa kico pa para p’e y ld desicion nan mester tuma,” 
Nainomie Calmera, mayor di hoben den di 6 grado na 
Ibero High School. 

“E tipo di material aki ta yuda tur hende den e area di 
nan relacionnan. Sea como mama, ruman, yiu, esposa of 
colega. Tur direccion y den cua etapa di bida, e material 
aki ta yuda bo. Bo manera di pensa con pa trata cu otro 
hende, e ta yuda bo wak bida di un otro angulo.” 

“E material a principalmente yuda mi yiu compro- 
nde ami como su mayor,” - sra. Stella de Windt, mama 
di un hoben studiante (17) Havo 5, Colegio Arubano. 


Sra de Windt ta bisa cu tipo di lecturanan aki ta opor- 
tunidadnan pa hobennan haya bon informacion, “Tem- 
po di mi tempo no tabatin e cursonan alci.” 

De Windt, kende a opta pa atende e lectura hunto cu su 
yiu p’e hoben mes haya informacion a bisa, “Mi a bin cu 
mi yiu ya cu e ta den un un edad transitorio. Scuchando 
e material, mi yiu por a reconoce su mesun identidad, el 
a compronde e partinan cu e tabatin duda riba nan y el 
a principalmente compronde ami como su mayor.” 

“E ta te hasta yamami na mi personalidad awor den cas, 
desde cu nos a atende e lectura. E1 a yuda mi yiu no sola- 
mente haya mihor comprondemento na cas, pero tambe 
cu su amistadnan na scol. E1 a lceda hopi motiva y a 
logra haya un otro bista pa cu otro nan caracter. E mate- 
rial ta duna bo un comprondemento cu bo por aplica.” 

Segun sra. Ghislaine Geerman, un ehecutivo pro- 
fessional: “Companianan mester inverti den nan em- 
pleadonan pa tipo di entrenamento asina, cu ta enreke- 
ce desaroyo individual y comprondemento di conducta. 
Dicon cierto individuo ta manera nan ta, y cua funcion 
ta adecua pa nan di acuerdo nan personalidad.” 

“E material a wordo presenta na un manera cu ta hopi 
facil pa compronde. A crea ehempelnan cu tur persona 
presente por a reconoce den nan bida diario. 

Sharleen a splica tur cos den detaye y el a comparti su 
mesun experiencia cu su personalidad. Sharleen tambe a 
duna e charla den un esfera di confiansa, cu esnan pre- 
sente por comparti cosnan personal abiertamente cu ta 
yuda otronan relaciona cu nan mes.” 

“E tabata un ‘eye opening moment’ pa mi, pa #1 recon- 
oce bo mes, #2 siña compronde bo mes y #3 ta dispues- 
to pa yuda bo mes den locual cu bo kier mehora como 
persona.” 

“E material tambe a haci mi curioso den estudio y futuro 
direccion profesional. Y mi ta desea profundisa mas den 
conoce mi personalidad pa mi sigui desaroya como per- 
sona y tambe conoce personalidad di otronan, pa com- 
pronde y tin mihor relacion den futuro. ” 

Lider di fraccion Marlon Sneek 

Pueblo prepara cartera ya cu gobierno lo 
bin busca 30 miyon den di dos mita di aña 



UN gobierno cu a wordo forma a 
base di engaño di pueblo, un gobi- 
erno cu a traiciona pueblo a base di 
promesanan falso, simplemente lo 
sobrebi solamente riba e rumbo di 
mentira y falsedad. 

Lider di fraccion di AVP den Parla- 
mento, sr Marlon Sneek a mustra 
cu pa e motibonan aki tambe, no ta 
ningun sorpresa di scucha minister 
di finansa Xiomara Ruiz Maduro, 
insisti den su declaracionnan, cu ta 
fraccion di oposicion ta bruha cos 
den otro y cu no a compronde e carta 
di IMF riba medidanan cu gabinete 
Wever Croes tin cu sigui tuma. 

“Ta un mentalidad cu nos a conoce 
no solamente di e minister di finan- 
sa pero di henter e gabinete Wever 
Croes, esta cu nan existencia como 
gobierno, a bira posibel cu traicion 
y mentira di pueblo, caminda prac- 
ticamente ningun promesa haci du- 
rante di campaña electoral, a wordo 
cumpli. 

Ora cu nos scucha Minister Ruiz 
Maduro papia cu miembronan di 
nos fraccion kier bruha tera y a bay 
asina leu cu nos ta usa rapport di 
IMF bieu, lo ta bon pa e realisa cu 
ta dificil tapa y sconde cosnan asina 
for di pueblo. 

E problema mas grandi di minister 
di finansa ta e hecho cu manera mi 
colega Arthur Dowers a señala, cu su 
persona no ta compronde nada di fi- 
nansa di nos pais y ta lolce minister 
presidente bise pa bisa, e ta declara. 
Informacionnan riba un aumento di 
BBO te cu 10% ta un informacion cu 
a Sali for di propio seno di gobierno 
den su corespondencia cu IMF ya cu 
fuera di e medidanan ya tuma contra 


pueblo, gobierno tin mester di miyo- 
nes ainda pa realisa un presupuesto 
cu nan mes a traha y caminda a sig- 
ura CFT cu nan lo produci miyones 
na entrada di impuesto. 

Esaki tin cu sosode a base di e di dos 
fase di e reforma financiero camin- 
da e suma di 14 miyon ainda tin cu 
wordo ranca for di pueblo pa cumpli 
cu e presupuesto y ta mesun gobi- 
erno alci a manda pidi IMF conseho 
y ideanan con pa yega na e placa aki. 
Awor cu IMF a recomenda pa BBO 
wordo aumenta a base di conseho 
pidi pa Prome Minister y Minister 
di Finansa, awor ta tira tur e cos aki 
den scochi di fraccion di AVP, mien- 
tras cu tur informacion ta riba mesa. 

Nos a bisa y nos ta sigui bise cu 
pueblo por spera cu pa dia prome 
di juni venidero, un serie di media 
ta wordo introduci y pueblo ta bay 
perde mas placa for di den su cartera, 
pa un gabinete Wever Croes cumpli 
c’un plan di maneho cu te cu awor 
ta dirigi solamente na drecha status 
financiero di famia y amigonan, di 
sponsornan di campaña mientras cu 
pueblo lo keda pega den e miseria cu 
medidanan aki ta causando. 

No ta fraccion di AVP ta inventa of 
no ta papia berdad ya cu ora nos lesa 
e invitacion cu nos a ricibi pa e re- 
union cu IMF siman pasa diaranson, 
e ta bisa lo siguiente: “Economic 
and govenment’s fiscal plans” pues 
e tema di e reunion tabata relaciona 
cu e plan economico y fiscal di gobi- 
erno, esta kico ta locual gobierno lo 
bay haci pa haya mas entrada. 

Esey tabata e discusionnan cu nos a 
hiba cu IMF y awor minister di fi- 
nansa ta trata di bisa cu esaki no ta 
berdad, no no tin nada di hisamen- 


to y cu nada ta bay subi pero loke 
nos si sa ta cu e gobierno aki a saca 
en total 270 miyon for di cartera di 
pueblo. 

Na loonbelasting y inkomstenbe- 
lasting gobierno supuestamente a 
reduci gasto pa pueblo pa despues 
bula den cartera di tur hende hisan- 
do prijs accijns pa saca 10 miyon, a 
hisa accijns riba bebida, a hisa acci- 
jns riba gasolin cu ta otro 10 miyon, 
a hisa grondbelasting cu ta otro 14.5 
miyon, a hisa BAZV y a hisa cri- 
sisheffing cu ta BBO y en total gabi- 
nete Wever Croes a saca 270 miyon 
for di saco di pueblo y na su luga a 
duna un mangel di 16 miyon. 

E reduccion aki manera tur hende 
sa, no ta yega na esunnan cu e mes- 
ter yega pasobra esun cu tin un sala- 
rio minimo por ehempel, no ta paga 
belasting riba su salario loke ta nifica 
cu e reduccionnan akino ta conta pa 
e grupo aki. 

Juist e homber chikito ta esun cu a 
haya golpi y awe un biaha mas nos 
ta mira cu presupuesto 2019 di go- 
bierno di Evelyne Wever Croes, a 
informa parlamento cu den di dos 
mita di aña, e lo introduci un otro 
ley pa por bay haya 14 miyon florin 
mas for di saco di pueblo. 

No mester lubida cu ora a dicidi pa 
sigui duna e reparatietoeslag na nos 
grandinan, gobierno no a pone esaki 
riba presupuesto y esaki ta otro 14 
miyon cu gobierno tin cu bay saca 
riba custia di pueblo pa por cumpli 
cu e promesa aki. 

Pues un cos nos tin cu bisa, pueblo 
prepara pasobra gobierno lo Sali y 
busca 30 miyon florin for di cartera 
di pueblo den di dos mita di aña,” 
lider di fraccion di AVP, Marlon 
Sneelc a declara. 

Riba dia Mundial di Autismo: 

Mester busca e bon di hendenan special y desaroya esaki 

Pa conscientisa pueblo pa aumenta comprension y aceptacion 



DIAMARS 2 di april, Gobierno di Aruba hunto cu Funda- 
cion Autismo Aruba a cende lus blauw na edificio di Bestu- 
urskantoor como un muestra di comprension y aceptacion y 
pa aumenta conscientisacion na nos pueblo. Mundo henter 
a duna honor na e siman di Conscientisacion di Autismo pa 
reconoce e condicion ald y tur esnan cu tin’e. 

Prome Minister Evelyn Wever-Croes na e ocasion a duna un 
discurso cortico na unda el a enfatisa cu meta di Gabinete 
Wever-Croes ta pa inclusion di nos hendenan special haya 
prioridad y esaki Gobierno di Aruba ta bas’e riba e Enfoke 
di Ciclo di Bida di hende, “Life Cycle Approach”, Esald ta 
cuminsa desde cu un persona nace cu un limitacion fisico of 
mental. For di ald caba mester tin un bon sistema na luga pa 
asisti e mayornan y of e cuidador di e muchanan. E siguiente 
stap ta inclui e muchanan aki na scolnan adecua y ekipa 
pa cuida muchanan special. Tambe mester bin un bon plan 
pa despues di scol e muchanan aki tin un luga bon pa keda 
mientras nan mayornan ta traha. Ora nan drenta e edad ho- 
ben, mester percura tambe pa despues cu nan caba scol, nan 
por wordo inclui den un scol di ofishi. Tambe mester studia 
e posibilidad pa nan drenta scolnan regular. 

Den nan edad di adulto, mester inclui nan den e mercado 
laboral. Algo cu lo no bay ta facil teniendo cuenta cu e pre- 
sion cu tin awendia den comercio cu un economia stagna. 
Sinembargo Gobierno di Aruba, pa medio di e comision aki 
cu lo studia tur posibilidad, lo yuda den inclusion di nos 
hendenan special den e mercado laboral. 



Despues di e fase laboral, ta bin tambe e parti di cuido di 
salud y vivienda. 

Prome Minister a duna un comparacion di un pisca pa ilus- 
tra aceptacion na nos muchanan special: 

“Un pisca ta desenvolve su mes bon den awa. Si bo bisa e 
pisca pa subi un mata riba tera, e lo no logra. Si constante- 
mente bo ta reclama y husga e pisca, pasobra e no por subi 
e mata, e pisca lo pasa henter su bida pensando cu el a faya. 
Cada ser humano tin su habilidadnan cu e ta bon den dje. 
Hendenan cu autismo tambe. Ta tarea y mision di nos tur pa 
haya sa kico nos hendenan special ta bon den dje y duna nan 
e sosten pa nan sigui desaroya y bira miho. Ban busca e bon 
den cada hende, y encurash’e pa e ta miho, hasta si e ta total 
diferente na otronan. 

Gobierno ta encurasha nos pueblo pa sigui yuda Fundacion 
Autismo Aruba pa asina nan por sigui trece conscientisacion 
riba e condicion aki pa asina Aruba por yega na un compren- 
sion y aceptacion completo pa cu e condicion ald. Fundacion 
Autismo Aruba ta haciendo un gran trabou pa conscientisa 
nos pueblo y nan tin mester di sosten di nos tur pa sigui haci 
nan campaña di conscientisacion. 

Ministernan di Gabinete Wever-Croes y Parlamentarionan 
a reuni dilanti Bestuurskantoor pa ricibi e Fundacion, may- 
ornan y famia di nos ciudadanonan cu autismo na unda a 
presencia e momento cu a cende e lusnan blauw pa duna 
conscientisacion na e dia importante aki. 

PM Wever Croes orador na prome 
curso di ## Signs of Safety ## na Aruba 

Un curso innovativo riba e tema di proteccion di mucha 



DIALUNA prome di april, e prome curso di “Signs of 
Safety” a cuminsa. “Signs of Safety” ta un curso inno- 
vativo cu a wordo desaroya den añanan 90 na Australia 
door di profesionalnan den e area social. E curso ta trata 
e tema di proteccion di mucha y con trahadonan social 
por yuda mayornan y yiunan cu a pasa door di sospecho 
di abuso infantil of abuso infantil comproba como tam- 
be di problemanan di maltrato. 

“Signs of Safety” ta parti di e ehecucion di Plan di Cri- 
sis Social (SCP) den colaboracion cu CEDE Aruba y ta 
conta profesionalnan cu ta traha riba tereno social pero 
tambe den enseñansa, husticia y salubridad. “Signs of 
Safety” ta wordo implementa na Merca, Canada, y Hu- 
landa entre otro. 

Na e ocacion aki, Prome Minister Evelyn Wever-Croes a 
hiba palabra y a cuminsa pa menciona e morto horibel di 
e dos angelito Richandroh en Eugene algo cu pa semper 
lo keda recorda cu a sacudi comunidad. Porme Minister 
a duna un relato di e bida cortico di e dos muchanan y 
e manera cruel cu nan bida a wordo ranca. Un situacion 
tristo na unda te awe preguntanan ta surgi; Con esaki 
por a pasa? Pakico niun hende a bati alarma? Unda e 
mama tawata? Con ta posibel cu niun hende tawata sa 
cu e baby a desaparece? 


E echo horibel aki a pone pueblo henter realisa cu e 
problemanan mas grandi di nos pais no ta e problema fi- 
nanciero apesar cu e debe nacional a wordo redobla den 
apenas 5 aña te cu casi 90% di e GDP. E aña ey Aruba 
tawata tin un deficit presupuestario di mas de 300 miyon 
florin. Sinembargo, e gravedad di e situacion financiero 
no por wordo compara cu e gravidad di e problemanan 
social di nos pais, un explosion social. 

Gabinete Wever-Croes di e momento ey cu mas forsa 
ainda a cuminsa traha pa pone e ser humano central 
y pa percura cu algo asina horendo nunca mas pasa na 
nos pais. Danki na e vision y determinacion di Minister 
Glenbert Croes hunto cu e veld social, e Plan di Crisis 
Social a wordo estableci. 

“Mi ta hopi y pa semper agradeci cu boso a confia Min- 
ister Glenbert Croes y hunto cu e Minister establece e 
plan aki. Cu esaki, conhuntamente e veld social a mustra 
na unda prioridad mester haya atencion’, Prome Minis- 
ter a expresa na tur esnan cu ta traha den e area social 
presente na e curso. 

Ministerio di Asuntonan social cu ayudo di departamen- 
tonan concerni, a bin cu un plan. Pero hopi a duda cu si 
tin placa of si lo pone placa disponibel pa realisa e plan 
alci, cua segun Prome Minister no ta straño pa motibo 

<Sigui lesa na pagina 15> 

Alerta pa cambio di ruta Caya Frans Figaroa 



ENTRANTE diabierna 5 di april 2019 for 
di 9’or di mainta lo bay cera e crusada di Caya 
Frans Figaroa entre Compleho Deportivo Frans 
Figaroa y Fermin’s BarBQ pa construccion di 
un rotonde. 

Trafico lo wordo desvia via Boegoeroei y e park- 
ing lot di Compleho Deportivo Frans Figaroa. 
Trabounan lo tin un duracion di 2 luna. 

DOW y Mota-Engil Aruba ta pidi pueblo di 
Aruba y tur automobilista pa tene cuenta cu e 
desviacion ariba e ruta menciona. 


<Continua di pagina 14> 



cu ya na diferente ocacion den añanan anterior, nan a 
tende esey caba, cu no tin placa. Mucho biaha prome- 
sanan a wordo haci cu lo inverti mas den e veld social 
pero esalci nunca a pasa. 

E diferencia e biaha aki, ta cu awo nos tin un Gobierno 
serio. Conseho di Minister di biaha a aproba y sostene e 
propuesta di Minister Glenbert Croes y buskeda di fon- 
do pa esaki a cuminsa. Gobierno a introduci e crisisheff- 
ing y di eynan e Plan di Crisis Social a wordo financia. 
Un totol di 34 miyon florin, for di 2017 te cu 2019. 
Gobierno ta consciente cu 34 miyon florin no ta sufi- 
ciente pero ta un comienso pa duna atencion serio na e 
explosion social aki. 

“Mi ta hopi contento cu e curso “Signs of Safety” ta 
tumando luga aki na Aruba cu sigur lo yuda, den un 
manera innovativo, señala y interveni mas lihe casonan 
di abuso infantil. 



Cu un language uniforma, un forma uniforma, pero 
specialmente un determinacion urgente. Esalci lo of- 
rece un miho comunicacion y transferencia entre e or- 
ganisacionnan na Aruba. Di e manera alci, muchanan ta 
wordo poni central, pa asina nan sinti e calor y amor di 
esnan cu ta rond di nan”, Prome Minister a expresa. 

Prome Minister a cera su discurso cu un citacion profundo: 

“No tin gozo mas grandi, ni recompensa mas 
grandi eu haei un difereneia fundamental den 
bida di un otro persona 

Den nomber di Gabinete Wever-Croes, Prome Minister 
a gradici tur esnan cu dia aden dia afo, ta traha incansa- 
belmente riba e tereno aki y a ripiti cu nan por conta cu 
Gobierno di Aruba mientras nan ta haci e diferencia den 
bida di specialmente nos muchanan. 

Prome Minister Evelyn Wever-Croes 

"Pueblo ta sinti mas sigur y trankil awo" 



Gabinete Wever-Croes desde cu a drenta gobernacion, a dem- 
ostra cu e ta pone e ser humano central. Prioridad di Gober- 
nacion lo ta e siguridad y trankilidad di cada ciudadano. 
Esalci ta e plan di maneho basa riba e compromiso cu lo trece 
progreso y bienestar pa nos pueblo cu pa e añanan anterior a 
sufri di un olvido pa e Gobierno anterior. 

Y pa sigura siguridad y trankilidad, Gabinete Wever-Croes ta 
trahando cu un bon plan di maneho y dentro di presupuesto. 
Mei mei di tur reto, cu pasonan sigur Gabinete Wever-Croes 
ta logra pone confiansa belc den nos pueblo pa sinti e alivio 
di por ta mas sigur y trankil den nan cas y riba nos isla. Nos 
pueblo ta realisando e cambionan den e area di siguridad 
compara cu añanan anterior. 

EKIPO DI TRABOU: 

A reforsa nos Cuerpo Policial cu matrial di trabou pa opti- 
malisa y pa asina e trabou por wordo haci mas efectivamente. 

CONTROL DI NOS COSTANAN: 

A bin cu control mas estricto di nos costanan pa detecta y 
actua mesora contra importacion illegal di droga, arma y 
hende. 


HELICOPTER Y RADAR: 

Recientemente, Aruba a haya su helicopter manera pueblo 
a desea pa hopi aña. E helicopter lo yuda detecta comporta- 
cionnan ilegal rond di nos isla. Pronto tambe lo bin e radar 
cu lo eleva e siguridad na nos costanan. Pa un isla chikito, un 
radar ta hopi necesario pa detecta y intercepta botonan cu 
pa hopi tempo tawata drenta nos isla ilegalmente. Gobierno 
anterior, no a mira e necesidad aki di un radar y helicopter y 
a elimina tur dos cu a resulta den crecemento di criminalidad 
y insiguridad na nos pais. 

MAS POLIS RIBA CAYA: 

A aumenta siguridad den e area turistico y comercial e turista 
por sinti’e mas sigur. Aki tambe e cifranan di criminalidad 
a baha. Ta e intencion di bin cu e proyecto di camara den e 
area turistico pa duna miho vigilancia. Actualmente tambe, 
tin mas Polis riba caya cu nos por a mira den e añanan ante- 
rior. Den un aña, y mas ainda cu e escala di criminalidad den 
e ultimo añanan y e reto financiero cu Gabinete Wever-Croes 
a hereda, no ta facil pa trece ordo den un pais cu a wordo 
neglisha pa asina tanto aña. Pero, cu pasonan firme, Gobier- 
no di Aruba ta trahando pa asina Aruba completo sinti cada 
dia mas cu tin cambionan grandi y cu Gabinete Wever-Croes 
ta poniendo ordo y siguridad bek riba nos isla. 

Parlamentario Edgard Vrolijk: 

"Mester bin cu un programn di 
conscientisacion di e importancia y 
balor di maestro pa nos comunidad" 


DIABIERNA 29 maart 2019 Parla- 
mento di Aruba a ricibi un grupo di 
maestro cu a bin entrega un manifiesto 
cu nan preocupacion pa siguridad di 
maestronan di Aruba na pia di trabao. 
Un manifiesto cu ta na su lugar debi 
cu pa hopi aña nos como docente, pa- 
sobra mi ta papia tambe pa mi experi- 
encia como docente pa 18 aña, a bin 
ta wak con dia pa dia nos trabao como 
maestro ta na peliger. Durante añanan 
nos a conoce varios agresion fisico cu a 
sali na cla, mientras cu tin hopi a keda 
scondi pa imagen pero cu ta totalmente 
fout. Nos a conoce hopi agresion ver- 
bal pero tambe hopi menasa tanto di 
parti di mayornan como alumnonan y 
sin conta destruccion na propiedad di 
docentenan, te hasta a bay asina leu 
di drenta ldas y haci destruccion. Sin 
conta e uzo di Facebook pa lastra ken 
cu ta incluyendo maestronan den esa- 
ki. Y e ultimo acontecimento, unda un 
mayor a agredi un docente, a pone cu 
e maestronan a uni y bisa ta basta na e 
situacion aki y nan a bin tanto na par- 
lamento como gobierno pa entrega un 
manifiesto y cual seguramente ta un 
muestra tambe con tin di haci esaki na 
un manera pacifico y ordena sin stroba 
fluho di trafico y sigur pa un meta cu si 
ta hustifica. 

Reunion den parlamento dialuna ul- 
timo 

Den bista di e importancia di e tema di 
violencia na scol contra docentenan mi 
persona a pidi e presidente di comision 
pa yama un reunion dialuna mes pa nos 
por scucha nan preocupacion y pa tur 
otro parlamentario comprende tambe 
nan situacion y pa trece claridad con 
lo mester atende e asunto aki. Y con 
por bay na un manera concreto y den 
fase pa logra garantisa siguridad di do- 
centenan y muchanan cu tambe ta core 
risico den un situacion cu lo por escala. 
Un reunion unda cu nos tur por a sinti 


y biba e preocupacion cu ta reina bao 
di e cuerpo di docentenan. Un reunion 
bastante intensivo pero cu na final nos 
tur hunto ta wak den mesun direccion 
y cu ami sigur di parlamento lo sigui 
di cerca y lo ta di cerca cu e comision 
pa wak con cos ta cana pasobra si bo 
no insisti tur cos ta keda para. Y mi ta 
gradici con a haci esaki pasobra den 
dialogo por logra mas na bienestar di 
cada docente 

Di aki mi ta urgi e Minister di Enseñan- 
sa pa fiha un fecha pa atende e comis- 
ion p’asina por cuminsa for di gobierno 
encamina e caminda pa por garantisa 
siguridad di maestronan na trabao. 

Cambio di mentalidad 

Mi ta kere cu prome cos cu mester ser 
haci ta un bon programa di conscien- 
tisacion di e importancia y balor di un 
maestro pa nos comunidad. Esaki cu 
añanan a bay perdi y unda cu e respet 
pa un grupo di tata y mama yama mae- 
stro cu ta sali di nan cas pa educa yiu 
di otro hende, nos como tata y mama 
tambe mester coopera den e proceso. 
Nos como mayornan mester bira mas 
consciente y haci nos yiunan consci- 
ente pakico nan ta bay scol y sigur in- 
culca educacion na nan cas di norma y 
balornan y cu pa medio di educacion ta 
e unico vehiculo cu por yuda nos cada 
un sali di nos situacion cual sea cu e 
ta. Un maestro ta un ambtenaar cu ta 
saca masha hopi di su saco pa hinca 
den educacion di yiunan di pueblo di 
Aruba. Placa cu nan por hinca den nan 
propio yiunan nan ta hinca pa drecha 
nan ldas pa e mucha ta den un ambi- 
ente placentero y sin conta material ex- 
tra cu ta sali di nan mesun saco manera 
laptop, beamer, television etc. pa por 
duna e mucha e mihor educacion posi- 
bel. Tin departamentonan cu si no tin 
airco nan ta bay cas y ta pone trabao 
plat, mientras un docente tin di traha 
den calor y den situacionnan penoso y 



tur pa e mucha y si nan mester pone 
trabao plat nan ta ser categorisa como 
hende floho yen di vakantie etc. Anto 
ta netamente e mentalidad ey nos tin 
di cuminsa cambia y duna balor na nos 
maestronan cu mester di esaki. 

Banda di esaki mester traha un proto- 
col con mester haci den casonan di vio- 
lencia y sigur e consecuencianan tambe 
mester ta cla pa comunidad. Tambe por 
pensa riba un protocol entre bestuur di 
scolnan y polis pa atende e asunto aki 
y cu por haci inval na scolnan y tambe 
den cierto oranan ta patruya pa garan- 
tisa siguridad. 

Politica 

Ta lamenta si cu un miembro di par- 
lamento, esta Michael Lampe ta hinca 
e manifestacion den arena politica. Ta 
hinca esaki den un contexto manera 
cu a manifesta pasobra ta contra mal 
trabao di un gobierno mientras ta tra- 
ta di algo hopi serio cu ta siguridad di 
maestronan cu bao tur gobernacion a 
ser neglisha. Ami ta hopi contento cu e 
grupo di maestronan a tuma e curashi 
pa sali pa algo cu ta un derecho y sigur 
muestra di por confia cu e biaha ald si 
algo concreto por ser haci. Sigur cu den 
parlamento tin parlamentarionan cu di 
berdad sa kico ta e trabao di un maestro. 
Y tambe tin un Promer Minister Evelyn 
Wever-Croes cu semper a para contra 
tur sorto di violencia. Mi ta lamenta si 
e tipo di mentalidad aki di trece rabia 
den pueblo enbes di trece solucion, cu 
den e caso aki ami den parlamento y 
sigur te ainda como maestro lo persisti 
cerca gobierno pa atende e caso aki cu 
tur seriedad di mundo pa por yega na 
un plan concreto y cu ta ser ehecuta. 

Aruba Dolphins Swimming a organisa 
Awards Night' pa reconoce atletanan 

DURANTE e fin 

di siman, e ekipo 
di natación Aruba 
Dolphins a organisa 
nan Awards Night’ 
anual. Coachnan, 
atletanan, mayor- 
nan y boluntario 
nan di Aruba Dol- 
phins a bini hunto 
pa celebra un otro aña exitoso y pa reconoce e atletanan 
di cada age group cu a destaca den e ultimo aña, pues 
aña 2018. 

Durante e Awards Night’ di Aruba Dolphins, Head 
Coach di e ekipo sr. Randy Arends a conta cu Aruba 
Dolphins a wordo funda na aña 1975 door di Roly y 
Winnie Bisslik. 

Durante e aña nan, Roly y Winnie a haci hopi pa hiba 
e deporte di natación dilanti y pa e motibo aki a gradici 
Roly y Winnie pa nan dedicacion y amor pa e deporte 
di natación. Sr. Arends a conta tambe cu e nominacion 
pa ‘Swimmer of the Year’ a cuminsa oficialmente na 
aña 2003 unda cu e directiva hunto cu e coachnan a bin 
cu e idea di nombra 1 landado femenino y 1 masculino 
como e mihor landado di e aña anterior. 

Durante 15 aña cu ta organisa e evento aki, varios lan- 
dado cu a ricibi e premio aki ainda ta landa y ta forma 
parti di diferente seleccion di Aruba den exterior. Lan- 
dado nan cu a ricibi e premio aki ta entre otro, Krista 
Farro, Erol Perez, Marellys Robles de Medina, Sylvanio 
Goedgedrag, Renze Postma, Mijaila Roos, Elston Yar- 
zagaray, Saslcia Postma, Ally Ponson, Tyrelce Wernet, 
Flory Kock, George den Dunnen, Keyshawn Godet, 
Lucien Peterson, Elisabeth Timmer, Chloe Farro y Na- 
than Croes. 


Swimmer 
of the Year 
Prome cu a reve- 
la e atleta nan di 
cada age-group 
sr. Arends a spli- 
ca e criteria pa a 
scoge e landado 
pa aña 2018. Di 
januari pa de- 
cember 2018 a 
pone atención riba disciplina, presencia y puntualidad 
na training, respet, seriedad, progreso den su desaroyo 
(esaki ta ser midi di januari pa december 2018), resul- 
tadonan competitivo riba nivel nacional e internacio- 
nal (esaki ta encera e medayanan cu a ser conquista y 
tambe recordnan Arubano cu a ser kibra). En corto: e 
landado ta un ‘role model’ y ta un digno representante 
di e ekipo Aruba Dolphins y Aruba. 

Despues di analisis profundo, e coachnan a scohe Chloe 
Farro y Ronald Fun como ‘Swimmer of the Year 2018’. 
Directiva y Coachnan a felicita tur e atleta nan pa nan 
esfuerzo durante 2018. Club kier a gradeci Tribike 
como sponsor pa e premio nan pa e “Swimmer of the 
year” i tambe PrintMaster cu a sponsor nos banner nan 
durante di e fiesta di gala. 

Tambe directiva kier a gradici e damanan cu a organisa 
nos tremendo Masquerade Ball cu adorno nan super 
bunita. Na final anuncia e siguiente competencia pa e 
aña alci, e Stingray Challenge 2019, cu lo tuma lugar e 
prome fin di siman di april 2019. 

Pa mas informacion tocante Aruba Dolphins Swimming 
por subi riba e Facebook ‘Aruba Dolphins Swimming’ of 
pa informacion tocante inscripcion, por tuma contacto 
cu sr. Randy Arends na randyarends@hotmail.com 


E landadornan 

cu e aña aki a logra cum 

pli debidamente cu esaki ta: 

Age Group 

Femenino 

Masculino 

8 & under 

Aliyah Estrada 

Ejay Geerman 

9-10 aña 

Liv Farro 

Inald Fernandes Perna 

11-12 aña 

Jady-Ann Geerman 

Braynsly Dirksz 

13-14 aña 

Chloe Farro 

Ronald Fun 

15 & over 

Flory Kock 

Nathan Croes 

Sektor privá i sindikato mas tempu 

Plan Rhuggenaath falta tur ingrediente básiko!! 


WILLEMSTAD. Sektor privá komersial i sindikal a 
manda un karta kandela pa gobiernu di Reino Ulandes 
den kual nan ta eksponé e motibunan dikon nan ta kere 
lcu mester duna gabinete Rhuggenaath por lo menos tres 
luna mas di tempu pa bin ku un plan bon pensá i detayá 
lcon ta bai atalcá e krisis monumental lcu ta kologá riba 
kabes di pais Kórsou. 

E karta ta un litania di fayo ku gabinete Rhuggenaath a 
kometé i ku hasta ora nan a pone e motibunan pakiko 
nan mester di mas tempu pa prepará pe gran bataya, 
falta asina tantu aspekto den e karta. 

Tantu sektor komersial lcomo sektor sindikal ta sinti 
falta di un plan di atake balansá a lcorto, medio i lar- 
go plaso durante lcual mester dediká atenshon na tres 
prinsipio fundamental di reforma ku nan ta yama L-3 i 
kaminda nan ta detayá lcua i ki strategia mester sike pa 
kada un dje prinsipionan aki. 

Tur e strategianan alci ta dependé di otro pa yega na un 
aparato gubernamental ku tin ku pasa den un reforma 
duradero, stimulá ekonomia i produsi kresementu riba 
término korto i largu. 

E PLAN NO A SIRBI 

Koutelosamente formulá e karta dje dos sektornan basi- 
kamente ta informá gabinete ulandes ku e plan di gabi- 
nete Rhuggenaath no ta sirbi. 

Por ehempel pa loke ta reformashon dje aparato guber- 
namental: 

- e no ta ofresé un kuadro kilco ta bai reforma den e 
aparato gubernamental 

- e no ta spesifika un sistema finansiero sano ku “checks 
and balances” lcu por kontrolá na kaminda segun e ta 
kana; 

-e no tin un programa di entrada i gastu pa reservá i 
marka fondo pa hasi invershon ku ta nesesario pa re- 
forma e aparato gubernamental; 

- no tin indikashon ku alterenativa tin pa evita ku no 
ta uza e fondonan alci pa otro meta pa lcual nan no ta 
destina. 

2- Ingredientenan esensial i detayá pa un strategia di 
kresementu i forma fondo: 

- e plan no ta indilcá si gobiernu tin espasio pa fia plaka; 



- e plan no ta indiká ldaramente ki te fase inisial pa 
drenta na vigor komo proyekto ldaro i ku hende ta lcere 
den dje i hasta liña di tempu pa logra rekuperashon; 

- e plan no tin reforma struktural di belasting lcu no ta 
desbaratá e poder di kompra di konsumidor; 

- e plan no ta indiká lcon ta baha gastu sin lcu por re- 
torná ne situashon original i sin problema. 

3. Pa lolce te indikashonnan pa loresementu ekonomiko 
a korto i largo plas: 

- e plan no ta tene lcuenta ku oumento di belasting lo af- 
ektá e posishon di kompetensha di Korsou ku ta kousa 
menos poder di lcompra i pobresa; 

- e plan no tin ningun kuadro strategiko. 

Seguidamente nan ta mustra lcu e plan di Rhuggenaath 
su ekspertonan no ta ofrese sufisiente protekshon na 
esnan mas debil den nos komunidat. 

No ta konosi ki modelo ekonomiko a usa i kiko efekto 
dje medidanan lo ta riba e poder di lcompra ku ta debil 
kaba i si e medidanan eventualmente lo produsi e resul- 
tadonan lcu nos pais mester. 

Ta konsiderando tur e puntonan aki VBC. Kamara di 
Komersio, Central General di Trahadónan di Kórsou, i 
Sentral di sindikatonan di Kórsou ku huntu ta repre- 
sentá e parti mas grandi di empresario i trahadónan a 
dirigi na mes na gobiernu di Reino pidiendo mas tempu 
pa buska solushon pe tempunan hodidu ku nos ta en- 
frentando. 

di Trahadonan di Kórsou (CGTC), en de Sentral di sin- 
dilcatonan di Kórsou (SSK). 

Despues di 20 aña legalmente na Kórsou 

Kolombiano deportá pa robo ku violensia 



dia 30 di mei 1999. 

Dia 3 di aprel 2001 ela haña pérmit di estadia temporal 
bou dje paraplu di ‘reunifikashon familiar’. 

Dia 10 di september 2012 e kolombiano a haña pérmit 
di estadia pa tempu indefini i ta biba lcu su mama i su 
ruman child pero ela faya. 

Dia 11 di september 2016 Korte di Hustisia a kondené 
na 4 aña prezu pa atrako. 

Pa gobiernu, e homber ta un menasa agudo pa orden 
publiko. 

Su abogado ta bisa lcu e desishon aki ta violá su derecho 
humano pasobra foi su seis aña ela biba legalmente na 
Kórsou. 


WILLEMSTAD. Un otro kaso kaminda Minister di 
Hustisia a kanselá e pérmit di estadia di un strañero, 
den e kaso alci un kolombiano, tabatin su aspektonan 
dramatiko konke. Ta trata di un homber kolombiano ku 
a yega Kórsou foi tempu e tabatin 6 aña, mientras tantu 
su ruman mas child tambe ta biba kune i su mama pero 
ela lcometé un fayo garafal dia ela lcometé un lurimen pa 
kual ela haña 4 aña di kastigu di prizon. Den un kaso 
asina desishon di minister ta sin miserikórdia pasobra 
outomatikamente ela bira un peliger pa orden publiko i 
siguridat. 

I anti un situashon, e uniko alternativa pe minister ta 
pa kanselá su pérmit pa tempu indefini. Wes no por 
a lcambia e desishon di minister pasobra lasonan dje 
homber kolombiano no di tal indole ku ta un inhustisia 
pa mand’é su pais bék. 

Ta for di 30 di mart 2017 minister a revoká su pérmit 
pero ta dia 20 di yanuari ultimo lcorte sivil a atendé e 
apelashon. 

E kolombiano a nase dia 18 di yuli 1992 i a yega Kórsou 


Ta na Kórsou ela lanta, bai slcol i kuminsa traha serka un 
kontratista. Ta aki ela desaroya su personalidat i identi- 
dat. Un detaye kurioso ta ku mientras tantu su mama, 
su ruman muhé i otro rumannan tur ta biba na Kórsou. 
Su abogado a bisa ku e no ta uza alkohól, no ta uza 
droga i nunka a hañ’é den problema ku hustisia. Ningun 
dje argumentonan alci no por a konvensé wes lcende a 
komparti e desishon di minister di Hustisia ku e kolom- 
biano no por lceda Kórsou. 

Pa regla minister di Hustisia por ordená deportashon 
di un strañero for di Kórsou si e kometé un delito riba 
lcual tin un kastigu di 3 luna of mas. Den e kaso alci 
wes a paga masha tinu pa tuma un desishon hustu ka- 
minda a tene lcuenta ku bienestar dje kolombiano ku 
tin su famia aki. Di otro banda mester protehá Orden 
Publiko i relashon familiar dje kolombiano no bal mas 
tantu ku interes general di nos sosiedat. Por lo tantu 
wes a rechasá petishon dje kolombiano i lo deport’é na 
momento ku Ministerio di Hustisia disidi ku ela sinta 
basta kaba. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com ffln www.facebook.com/awemainta 583-1400 Él 583-1444 

BAN KREA SAU DA 

PA KÓRSOU 


WILLEMSTAD - Laga nos ta franko, Kolegio di Su- 
pervishon Finansiero (CFT) no a duna resultado, suave- 
mente bisá CFT tambe a frakasá, pasobra pais Korsou 
no opstante tur esfuerso di CFT, a sigui bai down the 
drain (desperdisio di tempu)! 

Komunidat di Kórsou awor mester manda padilanti me- 
sora algun topgun ku tin sufisiente konosementu di e 
sirkunstansia di Kórsou i ta kapas pa presentá un salida 
realista pa e situashon prekario lcu nos isla ta aden. 

Ban pone tur orguyo un banda i hasi lokenan ta kumbim 
Kórsou, awó, awó. No tin tempu pa sigui bringa otro i 
mustra riba lcada ken su fayonan. E esfuersonan pa lcam- 
bio segun mi mester redundá den un trayekto nashonal 
lcu ta kapas pa trankilisá nos situashon pa sigur 2 perio- 
do di gobernashon pegá na otro, esta 8 aña en total. 

Tur esaki teniendo debido kuenta ku e sirkunstansia na 
Venezuela ku sin duda lo sigui ta di influensia riba nos 
pa largu tempu. No por antisipá tampoko si e situashon 
na Venezuela lo normalisá por lo pronto. 

Pa kuminsá mester ta figuranan lcu ta dominá e materia 
finansiero ekonómiko debidamente, pero alabes tin feel- 
ing sufisiente lcu e sirkunstansia na rais di e komunidat 
aki, komo tal sa kiko ta pasando den barionan marginá 
alci na Kórsou i den kasnan di famianan di ménos relcur- 
so. 

E grupo aki ta haña e enkargo pa presentá un trayekto 
pa stóp e malestar finansiero ekonómiko ku a lcue forma 
i a bira dominante den Kórsou, esta e hecho ku plaka 
no ta lora at all den Kórsou, anto e ekonomia ta sigui 
kómbou, gobiérnu ta sigui den mas problema etcetera. 

No por sinta laga e eksodo kontinuá full force, pobresa 
i deterioro sosial sigui amplia, kombiná lcu otro fenóme- 
nonan ferfelu manera krimen i ilegalidat. Flét bisá mes- 


ter krea e kondishonnan ku ta surti impakto den reak- 
tivamentu di nos ekonomia, no solamente pa benefisiá 
saku di esnan di ldase medio i e klase te ariba, sino tam- 
be serka esnan di ménos rekurso mester bini un salida 
pa e problemanan ku nan ta konfrontá kuné, ofresiendo 
oportunidatnan realista. 

Ta nifilcá lcu mester hasi algu serio tambe ku turismo, 
plantashon i krio di bestia, kombiná ku un limpiesa 
riguroso di e isla aki. Esnan ku ménos preparashon na 
Kórsou fásilmente por haña un segundo oportunidat 
sea den turismo, plantashon i lmo di bestia i óf limpiesa 
ku tambe ta bai bira di sumo importansia. 

Pero e sektornan menshoná mester wak i óf atraé fon- 
donan i fasilidatnan for di Union Europeo. Mas aleu 
mester di fondonan pa pómp den nos ekonomia. E tim 
mas apropiá lcu bou di e sirkunstansia aktual Kórsou 
mester por sténs riba dje preferiblemente lo mester kon- 
sisti di suidadanonan manera: mr. Gregory Elias, dr. 
Emsley Tromp, dr. Franklin “Chebu” Sluis, mr. Faroe 
Metry, mr. Suzy Camelia Rómer, gran sindikalista Ro- 
land “Nacho” Ignacio i un representante di sea Inter- 
Continental University of the Caribbean (I.C.U.C) of 
University of Curacao (UoC). 

Pues en total 7 persona ku kada un ta representá un of 
mas komponente sumamente importante den e totali- 
dat kurasoleño, di manera ku nan outomátikamente ta 
yuda komplementá lcu konosementu sufisiente pa kam- 
bia e rumbo devastador ku Kórsou ta siguiendo. 

Hecho ta ku nos isla sigur lo no sali fo’i su problemanan 
lcu ‘more of the same’! Despues di e trabou di e grupo 
ariba menshoná mester lanta un espiritu nobo den Kór- 
sou lcu ta lda pa sigui e direkshon pa nos lceda identifiká 
komo un di e islanan mas atraktivo den Karibe. Ta ni- 
fiká ademas ku djei mester start un proseso pa transfor- 
má tantu politika i gobernashon lcomo den nos prensa. 

Medaya pa servisio fiel di milisianonan 



WILLEMSTAD. Un total di 17 hoben di Milisia di 
Kórsou (CURMIL) ku a drenta servisio sinku aña pasá 
a haña e medaya pa 6 aña di servisio leal. Esei a sosode 
djabierne ultimo na marinekazerne Suffisant durante 
un seremonia lcu tur e personal. 

Durante e seremonia a promové 21 milisiano komo 


CURIL primera klase. Aña pasá nan a kompletá nan 
formashon militar basilco lcu eksito i a kulminsa nan pre- 
parashon. Meskos ku aña pasá e milisianonan di Aruba i 
Korsou lo hasi nan entrada den Fort Amsterdam despues 
di un marcha ku ekipo kompleto ku ta sali 8.45’or for di 
Rodeweg i via brug ta drenta Fort Amsterdam kaminda 
famia i amigunan lo risibi nan pa un homenahe. 


Despues ku a ekspulsé 

Dominikana ku a kasa 
ku hende lokal no a 
haña pérmit di estadia 

WILLEMSTAD. Siman pas a wes a konfirmá e desishon di 
minister di Hustisia pa ninga un señora dominikana pérmit 
pa drenta Kórsou komo turista maske ela kasa ku un hende 
lokal ku tin nashonalidat ulandes. Nos leinan ta pérmiti i 
hende asina pa apelá e desishon di minister i siman pasá wes 
a trata e kaso kaminda kasá dje dominikana a aktua komo 
su representante den korte. Minister a manda abogadonan 
mr. G.B. Steward i S.X.T. Hato. Por sierto ku ta for di 10 
november 2017 (17 luna pasá) e minister a ninga pérmit 
pa e señora dominikana bin uni ku su kasá na Kórsou. Wes 
mester a tuma desishon ku si minister a tuma un desishon 
hustu ningando entrada dje señora. E por ninga si e señora 
ta un menasa pa orden publiko di orden ekonomiko. 


E señora a nase dia 20 di februari 1984 na Republika Domini- 
kana i a bishita Kórsou pa promé biaha dia 8 di óktober 
2013 komo turista tempu e tabatin 28 aña. 

Tres aña despues dia 23 di februari polis a detené komo 
ilegal i despues di a ser’é den barak i a deport’é dia 29 di 
november di 2016 bou di kondishon ku tres aña largu e no 
por retorná Kórsou. O sea ku mas trempan ku e por pidi 
i eventualmente haña un pérmit di entrada ta november 
proksimo. Minister no mester a tene kuenta ku e hecho ku e 
señora a kasa dia 28 di yuli 2017 ku su representante ku tin 
nashonalidat ulandes. Apesar ku ta te november proksimo e 
tres añanan ta pasa, ela pidi tóg pa haña pérmit di entrada 
loke minister a ninga pasobra e no a kumpli ku e periodo 
ku e mester pafó di Kórsou. E argumento ku e señora i su 
kasá a usa ku e ke bin Kórsou pa forma bida familiar, no 
tabata valido pa minister di Hustisia. Ademas e señora i 
su kasá no por a produsi prueba ku tin sirkunstanshanan 
ekstraordinario pa garantisá un bida familiar sano. 

Por lo tantu no a resta wes mr. de Haan otro sino di rechasá 
e petishon dje señora i su apoderado i kasá. 

Empleadonan di CIBC First Caribbean 

a adoptá Curaçao Zoo 


WILLEMSTAD Ser boluntario ta un sintimentu bibu bou di 
empleadonan di CIBC FirstCaribbean. 

Prueba di esalci ta e sosten ku tres empleado a haña di nan kole- 
ganan pa realisá un kantidat di trabou na Curaçao Zoo. 

Durante di dos dia, empleadonan di CIBC FirstCaribbean, bou 
di guia di Dounya Bakhuis, Pamedy Martis i Jennifer Virginia 
a hasi un limpiesa den parti di nos parlce zoológiko (“Curaçao 
Zoo”), komo parti di CIBC FirstCaribbean su programa di Adopt- 
A-Cause. 

Bakhuis, Martis and Virginia ta studiando pa nan BBA na Inter- 
Continental University of the Caribbean (ICUC) unda nan mes- 
ter a realisá trabou na komunidat komo parti di nan estudio. 
Empleadonan di CIBC FirstCaribbean entusiasma a asisti den 
reorganisá e hardin botániko i a limpia e entrada di Curaçao Zoo. 
E boluntarionan, komo parti di e proyekto, a yuda e Departa- 
mentu di Hortikultura ku trabounan preparativo pa e hardin 
tropikal nobo lcu lo bini na e entrada nobo di e parlce zoológiko 
den futuro. 

Meta di e parlce ta pa komberti e parlce botániko den un eksibis- 
hon di nos flora. 

E mester bira un sitio kaminda komunidat por bin pa siña di nos 
matanan krioyo uniko i kumpra nan tambe si tin disponibel. 
Esalci ta forma parti di e esfuerso kontinuo pa krea un asina yama 
struktura di #Foodforest rondó di e parke. 

E banlco i su empleadonan a gara e oportunidat kontribui i halsa 
e eksperensha unilco di den Curaçao Zoo. E resultado ta papia 
pa su mes. 

“Nos banko pa medio di e programa di Adopt-A-Cause ta inverti 
den komunidat miéntras nos empleadonan ta kontribui dunando 
nan tempu i esfuerso balioso na kousanan ku ta enrikesé nos 
komunidat. Nos a gosa bérdaderamente di dos dia di trabou den 
kolaborashon pa un kousa lcu lo trese hopi plaser pa e pueblo 
di Kórsou, tantu hóbennan komo hendenan grandi i a siña hopi 
tokante mata i animalnan den e parlce lcomo mucha” Lysaira Or- 
tela, Marketing Manager di CIBC FirstCaribbean na Kórsou a 
bisa. 

Potrét 1 d.r.p.d.: 

Sr. Hermes Kleinmoedig (Curaçao Zoo) huntu ku Pamedy Mar- 
tis, Jennifer Virginia i 

Dounya Bakhuis na entrega di materialnan pa uzo durante e ak- 
tividat di Adopt-A-Cause na Curaçao Zoo. 

Komunikado di prensa 
Jesus is Alive Festival 2019 


WILLEMSTAD. Agape Fire Ministries, den koper- 
ashon lcu otro iglesianan, ta preprando pa organisá nan 
di dos evento evangelistiko bou di nómber ”Jesus is Alive 
Festival 2019”. Esalci ta tuma lugá riba Brionplein den 
Semana Santa, kuminsando djadumingu 14 te ku 21 di 
aprel. 

Meta di e Festival ta pa halsa e nómber di nos Señor 
Kristu Hesus, speshalmente den e siman mas impor- 
tante i santu di nos Fe Kristian, atraves di selebrashon 
di un evento evangelistiko den e sentro spiritual di nos 
Isla Kórsou. 

E Festival ta lconsisti di kuater parti: 

• Feria di Artesania i Arte Kristian 

• Feria di Mucha i Hóbennan 

• Feria Médiko i di Salu 

• Festival di Evangelisashon i Adorashon 

E “Feria di Artesania i Arte Kristian” ta un feria ka- 
minda henter e famia por bishitá pa kumpra tur tipo di 
artikulonan di artesania i arte Kristian e.o: dekorashon- 
nan, beibel, buki, t-shirt, éts. Esaki lo tuma lugá djasa- 
bra 20 i djadumingu 21 di aprel kuminsando for di 9’or 
di mainta te 5’or di atardi. 

E “Feria di Mucha i Hóbennan” ta un feria ku weganan 
bibliko, edukativo i kreativo. Lo tin weganan di “feria di 
antes” i tambe bouncers. E muchanan lo tin oportuni- 
dat tambe pa eksperenshá e ministerio di e organisashon 
“Operations Christmas Child Curaçao” djasabra 20 di 


aprel 10’or pa 1 l’or mainta i djadumingu 21 di aprel 
5’or pa 6’or atardi, na unda lo tin un fiesta pa muchan- 
an entre 2 pa 14 aña. Durante e fiesta aki lo konta e 
muchanan tokante di Hesus i despues lo tin un sorpresa 
pa nan. Nos ta invitá tur nos muchanan i hóbennan di 
Kórsou pa bin pasa un ratu dushi na e fiesta ku nos ta 
organisá pa nan. 

E “Feria Médiko i di Salu” ta un feria kaminda person- 
anan lo por haña un chekeo i diagnóstiko médiko gra- 
tuitamente. Profeshonalnan lo duna tambe konsehonan 
di salu. Despues lo tin oportunidat pa hasi orashon pa 
e personanan ku ke tambe. Esaki tambe ta tuma lugá 
djasabra 20 i djadumingu 21 di aprel 9’or mainta pa 
5’or atardi. 

E “Festival di Evangelisashon i Adorashon” ta e evento 
evangelistiko ku lo tuma lugá tur dia durante e ”Jesus is 
Alive Festival 2019” i lo konsisti di diferente aktividat- 
nan e.o: alabansa i adorashon, baile, drama, pelikula, 
evangelisashon i orashon personal. Predikadornan di 
diferente iglesianan lo trese e Palabra di Dios, i esaki ta 
tuma lugá 14 pa 21 di aprel kuminsando 5’or pa 10’or 
di anochi. 

Nos ta spera Kórsou kompleto na e gran evento aki pa 
nos halsa nos Señor Kristu Hesus i disfrutá di un tre- 
mendo Semana Santa. 

Pa mas informashon por tuma kontakto via telefon 670- 
4224 of 675-2695. 



SIKTONISA TUR MERDIA, 
|U RADIO GALACTICA 99.9 

M PA SCUCHA NOTICIA PRESENTA PA 

VICTOR (TOKO) WINKLAAR, 
ALEKA WERLEMAN Y SIMON ARENDS. 

Ignorando Komishon Supervishon Finansiero 

Partido PIN Kórsou tambe ke pa 
Reino duna Kórsou mas tempu 

WILLEMSTAD. Partido PIN ku ta sosio di 
gabinete Rhuggenaath tambe ta masha na 
fabor pa Reino duna Kórsou mas tempu pa 
pone órdu den e desórdu finansiero lcu nos 
pais t’aden. 

Ku su konseho pa Reino instrui Kórsou 
kon pa redusi defisit riba presupuesto, se- 
gun Partido Inovashon Nashonal (PIN), ya 
Komishon Supervishon Finansiero a bira 
un faktor menos importante. 

Awor mas ku nunka PIN lo insisti pa nos 
gobiernu akordá direktamente ku Reino 
aplikashon di artikulo 25 di e Lei di Super- 
vishon Finansiero, konsiderando e retonan 
ekstraordinario ku Kórsou ta konfrontando. 
Aplikashon di artikulo 25 mester permiti 
rekuperashon di defisit plamá riba mas aña, 
pero den mes rosea PIN ta hasi un yamada 
pa esnan konserni aselerá e tramitenan pa 
yega nan un pakto i un plan konkreto pa 
kambionan struktural den nos pais. Asina 
so por lcrea e ‘goodwill’ i speransa nesesario 
na Kórsou mes pa evitá un desaster sosial. 


*3u*t&i<zC 'jtyowe & 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Tristo pero conforme cu boluntad di Señor nos ta anuncia 
fayecimento di nos mama, amiga, esposa : 


Gladys Luda Carrion La Torre-Tromp 

*21 -09-1967 -103-04-2019 
Acto di entiero lo wordo anuncia despues 





A '^r 

Aurora 





'Ju*t&uU ‘r&Oftte & 

Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 

Salmo 122 

Cu hopi dolor na nos curason pero conforme cu Boluntad di 
Señor nos kier anuncia fayecimento inesperadamente di nos 
ser stima: 



Sra. Viuda Elvira Solognier-van der Biezen 
Mihor conoci como Elvira 
*30-11-1955- +31-03-2019 


Na nomber di su: 

Mayornan: 

der Biezen - Jansen 

Esposo: 

Yiunan: 


tLudovicus y tLucianita van 


tRoycy Solognier 
Sobella Solognier 
Stacy Solognier 
Nietonan: Joshua y Pharrel 

Archelyanney Ashe 

Mescos nietonan: Caylee, Victoria y Adriaan, Abigail 
Rumanan: tJuan y Caridad van der Biezen y yuinan 
tSelsa van der Biezen 
Julio van der Biezen 
tBernadetta y Antonio Jacobs y yuinan 
Francisquita van der Biezen 
tJose van der Biezen y yuinan 
Benito y Delia van der Biezen y yuinan 
Philomena y Edwin Daké y yuinan 
Julieta van der Biezen 

tAlfonso y tAlejandrina van der Biezen y yuinan 

Glenda y Matt Mc Carthy y yui 

Rudolfo y Marjolein van der Biezen y yuinan 


Swa: 

Madrina: 

Iha: 


Frank y Livia Solognier y yuinan 
Sra. Betty Jansen 

Sharlenne Semeleer - van der Biezen 


Su bon bisinja y conocirnan: Clara Monte, Carmen, Charlotte 
Quandt, Francisco Quandt, Imelda Quijada, Violeta Lampe y 
Laury 

Primo y primanan, sobrino y sobrinanan 
Famianan: van der Biezen, Solognier, Ammerlaan, Vrutaal, 
Jansen, Yrausquin, Wernet, Jacobs, Hernandes, Daké, Aguilera, 
Mc Carthy, Marquez 

Ta invita pa e acto di entiero cu lo tuma lugar diabierna 5 di 
april 2019 na Iglesia Maranatha (Caya FrereTarcisius 4) di 2or 
pa 4or y después pa Santana Central Sabana Basora 

Disculpa si den nos tristeza por a lubida un of mas famia of 
persona. Nos ta lamenta cu después di entiero nos no ta ricibi 
visita di condolencia na cas. 


E ARGUMENTONAN DI SEMPER 

PIN ta enfatisá ku e problemanan di de- 
fisit riba su presupuesto ku pais ta kon- 
frontá, pa un parti importante tin nan rais 
den desaroyonan ku ta fuera di nos esfera 
di influensia. 

E krisis sosio-ekonómiko grandisimo na 
Venezuela a praktikamente kibra Insel 
Air.Tambe a konstatá un kaida drástiko di 
turista for di Venezuela, impaktando nos 
komérsio i turismo negetivamente. 

Riba eseinan ta bin e impakto riba nos 
refineria dje krisis politiko Venesolano. 
Tambe diferente kompania di gobiérnu 
manera UTS i Cpost a konfrontá kambi- 
onan global ku a nifiká pérdida di entrada. 
Mientras tantu na numeroso okashon 
gobiérnu mester a aportá pa tene kabes di 
Sehos riba awa. 

Di otro banda, pa no aselera perdida di 
lcupo di trabou, e gastunan di gobiérnu pa 
entre otro kontené kriminalidat, mantené 
nos infrastruktura, sigura penshun di be- 
hes, ofrese enseñansa eskolar i tur e otro 
servisionan nesesario a baha menos lihe. 

PLAMA PERIODO DI REKUPERASHON 

Pa tur e motibunan aki, Partido PIN, kon- 
trali na Cft, ta konsidera lcomo mas re- 
sponsabel pa plama rekuperashon di de- 
fisit riba minimalmente 5 na luga di 3 aña. 
Asina gobiérnu ta haña espasio pa inverti 
den kresementu ekonómiko i rekuperá di 
e krisis ku nos ta aden. 

E plaso alargá aki sinembargo lo tin sen- 
tido solamente si tur selctor di komunidat 
bin huntu i sera un pakto pa fórsa adelan- 
to den ambiente di nos ekonomia, mane- 
ho finansiero, relashonnan sosial i laboral, 
enseñansa, salu publiko i otro aspektonan 
na bienestar di habitantenan dje tera aki. 
PIN ta di opinion ku den momentu di kri- 
sis mester para i asumi responsabilidat ku 
kabes friu i forma un bloke pa atende ku 
problemanan di pais. P’esei Partido PIN lo 
keda duna tur aporte na un aserkamentu 
konhunto di gobiérnu di Reino pa yega na 
solushonnan duradero. 

